અત્યારે નેપાળ આવશ્યક વસ્તુઓ અને ઇંધણ માટે મોટાભાગે ભારત પર નિર્ભર છે. બીજા દેશો સાથે વેપાર કરવા માટે નેપાળ ભારતના બંદરોનો પણ ઉપયોગ કરે છે. પરંતુ વ્યાપારિક ગતિવિધિઓને લઇને નેપાળ જે રીતે ચીનની નજીક જઇ રહ્યું છે, તેનાથી ભારત સાથેના તેના સંબંધોમાં ખટાશ આવવાની આશંકાઓ જાહેર કરવામાં આવી રહી છે. નેપાળે ઇંધણના પુરવઠા માટે ભારત પર પોતાની નિર્ભરતા ઓછી કરવાની દ્રષ્ટિએ ચીન પાસે તેના બંદરોનો ઉપયોગ કરવાની પરવાનગી માંગી છે. ઉલ્લેખનીય છે કે 2015 અને 2016માં ભારતે ઘણા મહિનાઓ સુધી નેપાળનો તેલનો પુરવઠો અટકાવી દીધો હતો. તેના કારણે નેપાળ સાથેના ભારતના સંબંધોમાં ખટાશ આવી ગઈ હતી.